Oi terve, talvi
1. Oi terve, talvi kirkas, Suomehen taas,
 nyt poissa on syksy synkkä, musta.
 :,: Luonto nyt valkoisen lumihunnun saa
 ja nauttivi talven puhdistusta. :,:

 2. Niin puhdas kuni lumi talvella on,
 niin puhdas myös olkoon meillä rinta!
 :,: Jos me sen tahroilta säilytämme ain’,
 se nauttivi rauhaa puhtahinta. :,:

 3. Jos talvi väkikylmä saapuisikin,
 ei mieltämme jäähdyttää se saata.
 :,: Rohkea, kestävä olkohon se ain’,
 se kylmääkin lempii synnyinmaata. :,:

 4. Oi toivo, toivo meitä lämmitä ain’,
 kun kylmä on täällä talven valta.
 :,: Kohta jo koittava sulokevät on
 myös Suomenkin talvilumen alta. :,:

Yrjö Veijola.

Yrjö Weijola